
Termenii de referință (TOR) -CERERE DE OFERTE
Concurs public

Achiziția rechizitelor si consumabilelor de birou

Asociația Împotriva Violenței „Casa Marioarei” invită operatorii economici să depună oferte pentru furnizarea de rechizite de birou și consumabile de birou destinate activităților desfășurate de organizație în diferite localități din Republica Moldova.

Scopul acestei solicitări este identificarea și selectarea furnizorilor sau a unei rețele de magazine care asigură acoperire geografică în localitățile incluse în proiect și oferă posibilitatea achiziționării rechizitelor de birou în baza unui Acord-cadru și facturare conform necesităților proiectului.

Valoarea estimativă a contractului pe 2–3 ani este de 450.000 lei. Această estimare are rol orientativ pentru a indica volumul potențial de achiziții. Nu reprezintă un angajament ferm din partea Asociației Împotriva Violenței „Casa Marioarei” de a achiziționa întreaga cantitate estimată. Cantitățile reale pot varia în funcție de necesitățile proiectului și de fondurile disponibile.


Cerințele față de ofertanti
· Posibilitatea aplicării cotei TVA 0% în baza documentelor justificative și emiterea facturilor cu TVA zero; 
· Gama variată de produse de birou (rechizite, consumabile, papetărie, produse pentru organizare și arhivare); 
· Asigurarea calității, originalității și conformității produselor de papetărie și rechizite cu standardele aplicabile și normele de siguranță în vigoare; 
· Transmiterea documentelor și informațiilor solicitate în lista de mai jos, care constituie partea obligatorie a dosarului pentru oferta tehnică; 
· Transmiterea ofertei financiare prin completarea Anexei B – Formularul Ofertei Financiare.
Ofertele tehnice vor include obligatoriu informație cu privire la:
· Extrasul din Registrul de Stat al persoanei juridice; 
· Confirmarea posibilității de aplicare a cotei TVA 0%; 
· Prezentarea catalogului/lista produselor disponibile (rechizite de birou, consumabile etc.), în format electronic sau anexă; 
· Declarație pe propria răspundere privind respectarea cerințelor legale și de calitate aplicabile; 
· Confirmarea de luare la cunoștință a Codului de Conduită al Furnizorilor ONU prin semnarea Anexei A; 
· Două referințe de la clienți (agenți economici, ONG-uri sau organizații internaționale) sau scrisori de recomandare; 
· Informații privind locațiile magazinelor / punctelor de vânzare.:


	N/o
	Locația 
	Confirmarea numărului de magazine disponibile în urmatoarele localități sau posibilitatea livrarii gratuite

	Lot 1
	Chisinau  
	

	Lot 2
	Localitati din Moldova în afara Chișinăului
	

	
	Fălești 
	

	
	Criuleni 
	

	
	Ungheni
	

	
	Ialoveni
	

	
	Căușeni
	

	
	Comrat 
	

	
	
	



Oferta financiară trebuie să includă Anexa B – Formularul Ofertei Financiare, completat și semnat. Oferta financiară se expediază printr-un e-mail separat de oferta tehnică. Companiile interesate pot transmite ofertă pentru un LOT sau mai multe.

Modul de achitare 
· Asociația Împotriva Violenței „Casa Marioarei”  va face achitarea pentru produsele achiziționate post factum, în baza e-facturii. 
· Alte detalii ce țin de modalitatea de monitorizare și raportare, se vor discuta la încheierea contractului.

Criteriile de evaluare aplicate:
Evaluarea tehnică a ofertelor va fi realizată în conformitate cu politicile și procedurile de achiziție ale Asociației Împotriva Violenței „Casa Marioarei”, luând în considerare documentele cerute mai sus și următoarele criterii:
· Conformitatea transmiterii documentelor și informațiilor solicitate în lista menționată mai sus, care constituie partea obligatorie a dosarului pentru oferta tehnică;
· Proximitatea magazinelor în fiecare locație (distanță de maximum 30 km);
· Acoperirea geografică și numărul de magazine disponibile in zonele de implementare a proiectului;
· Gama variată de rechizite de birou oferite: disponibilitatea produselor: minimum 90% din produsele indicate in Anexa B să fie disponibile.
· Asigurarea calității conformității produselor cu standardele legale;
· Experiența anterioară în furnizarea de servicii similare (inclusiv colaborarea cu ONG-uri sau organizații internaționale).

Oferta tehnică va fi evaluată în baza criteriului ADMIS/RESPINS pentru fiecare cerință. Doar ofertele care sunt admise din punct de vedere tehnic, adică îndeplinesc cerințele tehnice indicate mai sus, vor fi luate în considerare pentru evaluarea financiară. 
Evaluarea financiară se va baza pe cel mai mic preț al ofertei care e acceptabilă din punct de vedere tehnic. Evaluarea se va face pe fiecare lot separat. 
Condiții contractuale
Contractul va fi încheiat pe o durata de 2 ani, cu posibilitatea de extindere pe încă un an. Plata va fi efectuată prin transfer bancar în lei moldovenești.
Modalitatea de expediere a ofertelor
Companiile interesate sunt invitate să expedieze dosarele la adresele de email: achizitii.casamarioarei@gmail.com  cu mențiunea Achiziția rechizitelor de birou. Oferta tehnică și oferta financiară se expediază prin e-mailuri separate.

Data limită de prezentare a ofertelor: 26.08. 2026, ora 17:00.
Asociația Împotriva Violenței „Casa Marioarei”  își rezervă dreptul de a cere informații suplimentare de la ofertanți, în caz de necesitate.
Evaluarea ofertelor va fi realizată în conformitate cu politicile și procedurile de achiziție ale organizației.


